**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO ĮSIGIJIMO SAVIKAINOS PADIDINIMO**

2023 m. vasario 23 d. Nr. B1-31

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl viešojo sektoriaus apskaitos ir finansinės atskaitomybės 12-ojo standarto patvirtinimo“, 35.1.1, 35.1.2, 35.1.4 papunkčiais, atsižvelgdama į Molėtų rajono savivaldybės administracijos vykdytą investicinį projektą „Molėtų gimnazijos, mokslo paskirties pastato, Jaunimo g. 5 Molėtų mieste kapitalinio remonto (atnaujinimo-modernizavimo) projektas“,

Molėtų rajono savivaldybės taryba n u s p r e n d ž i a:

Padidinti Molėtų gimnazijos, kodas 191227820, patikėjimo teise valdomo pastato - mokyklos (unikalus Nr. 6296-0000-4012; įsigijimo savikaina 2 127 773,94 Eur), esančio Molėtų r. sav., Molėtų m., Jaunimo g. 5, įsigijimo savikainą:

1. 1 051 716,81 Eur (iš jų: 400 000 Eur valstybės biudžeto lėšos; 425 522,09 Eur savivaldybės biudžeto lėšos; 226 194,72 Eur – kitų šaltinių lėšos; balansinė sąskaita 1210121) esminio pagerinimo darbų verte;

2. 36 137,62 Eur (savivaldybės biudžeto lėšos; balansinė sąskaita 1150001) Molėtų gimnazijos kapitalinio remonto techninio projekto verte. Likutinė vertė 2023 m. sausio 31 d. – 0,0 Eur.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika